paragraph_text: Živčani sustav je jednostavan a od osjetila posjeduju spiralne cilijarne receptore, od kojih svaki ima po jedan pojedinačni bič ili ciliju, bazalno tijelo i centriole. U ustima imaju hitinske pločice a u ždrijelu hitinske vilice kojima stružu hranu (bakterije i alge) sa zrnaca pijeska. Predstavnici ovog koljena nemaju strukture za ekskreciju i cirkulaciju a njihovu funkciju vrše epidermalni kanali. Neke od ovih vrsta su anaerobne jer žive na mjestima siromašnog kisikom i s povećanom količinom sumporovodika i drugih sulfida.